Document ID: 32009R0537

KOMMISSIONENS FORORDNING (EF) Nr. 537/2009
af 19. juni 2009
om ændring af forordning (EF) nr. 1235/2008 for så vidt angår listen over tredjelande, som visse landbrugsprodukter, der er fremstillet efter økologiske produktionsmetoder, skal have oprindelse i for at kunne markedsføres i Fællesskabet
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 33, stk. 2, og
ud fra følgende betragtninger:
(1)
I overensstemmelse med forordning (EF) nr. 834/2007 er der i bilag III til Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (2) opstillet en liste over tredjelande, hvis produktionssystemer og kontrolforanstaltninger for økologisk produktion er anerkendt som ligestillede. Eftersom Kommissionen har modtaget nye anmodninger og oplysninger fra tredjelande siden sidste gang, listen blev offentliggjort, bør listen ændres og suppleres på visse punkter.
(2)
De australske og costaricanske myndigheder har anmodet Kommissionen om at tilføje et nyt kontrol- og certificeringsorgan. De australske og costaricanske myndigheder har givet Kommissionen de fornødne garantier for, at de nye kontrol- og certificeringsorganer opfylder kriterierne i artikel 8, stk. 2, i forordning (EF) nr. 1235/2008.
(3)
Indien er opført på den liste, der er opstillet i bilag III til forordning (EF) nr. 1235/2008, indtil den 30. juni 2009. For at undgå handelsafbrydelser bør Indien fortsat være opført på listen i en yderligere periode. De indiske myndigheder har anmodet Kommissionen om at tilføje fire nye kontrol- og certificeringsorganer. De indiske myndigheder har givet Kommissionen de fornødne garantier for, at de nye kontrol- og certificeringsorganer opfylder kriterierne i artikel 8, stk. 2, i forordning (EF) nr. 1235/2008. De indiske myndigheder har meddelt Kommissionen, at et af kontrolorganerne har skiftet navn.
(4)
De israelske myndigheder har meddelt Kommissionen, at et af kontrolorganerne har skiftet navn.
(5)
Visse landbrugsprodukter, der importeres fra Tunesien, markedsføres for øjeblikket i Fællesskabet efter overgangsbestemmelserne i artikel 19 i forordning (EF) nr. 1235/2008. Tunesien har sendt en anmodning til Kommissionen om optagelse på den liste, der er opstillet i bilag III til den pågældende forordning. Tunesien har indsendt de oplysninger, der kræves efter artikel 7 og 8 i den pågældende forordning. På grundlag af en gennemgang af disse oplysninger og efterfølgende drøftelse med de tunesiske myndigheder kan det konkluderes, at landets regler for produktion og kontrol af landbrugsprodukter kan ligestilles med reglerne i forordning (EF) nr. 834/2007. Kommissionen har foretaget kontrol på stedet af de produktionsregler og kontrolforanstaltninger, der for øjeblikket anvendes i Tunesien, jf. artikel 33, stk. 2, i forordning (EF) nr. 834/2007.
(6)
Forordning (EF) nr. 1235/2008 bør derfor ændres i overensstemmelse hermed.
(7)
Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion -
UDSTEDT FØLGENDE FORORDNING:
Artikel 1
Bilag III til forordning (EF) nr. 1235/2008 ændres som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. juni 2009.

Labels: 3
18
17
6